
Τετάρτη, 12 Αυγούστου 2026
ΔΕΛΤΙΟ ΤΥΠΟΥ

Ακυβερνησία Ι/Φ σκάφους στη Ρόδο - Θάνατος άνδρα στα Μέγαρα -Απαγόρευση απόπλου και άρση απαγόρευσης Ε/Γ-Ο/Γ πλοίου στον Πειραιά - Τραυματισμός αλλοδαπής στη Σκιάθο - Εντοπισμός πυρομαχικού υλικού στην Ιεράπετρα – Μηχανική βλάβη Ι/Φ σκάφους στο Κουφονήσια
Τις βραδινές ώρες της 10.08.26, ενημερώθηκε η Λιμενική Αρχή της Ρόδου από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.- ΕΛ.ΑΚΤ., για ακυβερνησία ενός ιστιοφόρου (Ι/Φ) σκάφους σημαίας Σουηδίας με τέσσερις (04) αλλοδαπούς επιβαίνοντες (1 υπήκοος Σουηδίας, 2 υπήκοοι Η.Π.Α. και 1 υπήκοος Μ. Βρετανίας), λόγω μηχανικής βλάβης, στη θαλάσσια περιοχή 4,5 ν.μ. ανατολικά του λιμένα Ρόδου. Αμέσως στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και ένα ρυμουλκό (Ρ/Κ) σκάφος. Το Ι/Φ κατέπλευσε με ασφάλεια στη νέα μαρίνα Ρόδου, με τη συνδρομή του Ρ/Κ και συνοδεία του ΠΛΣ. Από το Κεντρικό Λιμεναρχείο Ρόδου απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα, ενώ από το περιστατικό δεν υπήρξε τραυματισμός και δεν παρατηρήθηκε θαλάσσια ρύπανση. 
*****
Τις απογευματινές ώρες χθες, ενημερώθηκε η Λιμενική Αρχή των Μεγάρων για την ανάσυρση ενός 89χρονου ημεδαπού λουόμενου χωρίς τις αισθήσεις του, από τη θαλάσσια περιοχή «ΒΑΡΕΑ» Μεγάρων. Στον ανωτέρω, αρχικά παρασχέθηκαν οι πρώτες βοήθειες από ναυαγοσώστη της παραλίας, ενώ στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Νοσημάτων Ελευσίνας «ΘΡΙΑΣΙΟ», όπου διαπιστώθηκε ο θάνατός του. Από το Γ’ Λιμενικό Τμήμα Μεγάρων του Κεντρικού Λιμεναρχείου Ελευσίνας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιά.
*****
Τις πρωινές ώρες χθες, ενημερώθηκε το Α’ Λιμενικό Τμήμα Τζελέπη του Κεντρικού Λιμεναρχείου Πειραιά για απώλεια της αριστερής άγκυρας στο επιβατηγό-οχηματαγωγό (Ε/Γ-Ο/Γ) πλοίο «ΜΠΛΟΥ ΣΤΑΡ ΝΑΞΟΣ» Ν.Π. 11014, κατά τη διάρκεια χειρισμών πρόσδεσης στο λιμάνι του Πειραιά, προερχόμενο από προγραμματισμένο δρομολόγιο με 993 επιβάτες, 134 Ε.Ι.Χ., 09 Φ/Γ και 33 Δ/Κ. Το Ε/Γ-Ο/Γ προσέδεσε στο λιμάνι, όπου αποβίβασε τους επιβάτες και εκφόρτωσε τα οχήματα με ασφάλεια. Από το Α’ Λιμενικό Τμήμα Τζελέπη του Κεντρικού Λιμεναρχείου Πειραιά, αρχικά απαγορεύτηκε ο απόπλους του «ΜΠΛΟΥ ΣΤΑΡ ΝΑΞΟΣ», ενώ κατόπιν προσκόμισης βεβαιωτικού αξιοπλοΐας από τον νηογνώμονα που το παρακολουθεί, επετράπη η συνέχιση του προγραμματισμένου δρομολογίου του προς Πάρο-Νάξο-Ηρακλειά-Σχοινούσα-Κουφονήσια-Κατάπολα Αμοργού.
*****
Τις μεσημβρινές ώρες της 10.08.26, ενημερώθηκε η Λιμενική Αρχή της Σκιάθου για τον τραυματισμό μίας 52χρονης αλλοδαπής (υπήκοος Ιταλίας) έξωθεν του διεθνούς αερολιμένα της Σκιάθου, πλησίον της παραλιακής οδού Σκιάθου κατά τη διαδικασία απογείωσης αεροσκάφους. Η τραυματίας διακομίστηκε αρχικά σε ιδιωτικό ιατρείο και στη συνέχεια, στο Κέντρο Υγείας Σκιάθου. Έπειτα, πραγματοποιήθηκε η αεροδιακομιδή της στο Γενικό Νοσοκομείο Βόλου «ΑΧΙΛΛΟΠΟΥΛΕΙΟ» και ακολούθως, η μεταφορά της στο Γενικό Πανεπιστημιακό Νοσοκομείο Λάρισας, για παροχή περαιτέρω ιατρικής περίθαλψης. Προανάκριση διενεργείται από το Λιμεναρχείο Σκιάθου.
*****

Τις απογευματινές ώρες της 10.08.26, ενημερώθηκε η Λιμενική Αρχή της Ιεράπετρας για την ύπαρξη πυρομαχικού υλικού (φυσίγγια) στην θαλάσσια περιοχή του Όρμου Ιεράπετρας. Στο σημείο μετέβη ένα Περιπολικό σκάφος Λ.Σ.- ΕΛ.ΑΚΤ. (ΠΛΣ) μαζί με επαγγελματία δύτη, όπου εντόπισαν ένα κιβώτιο με φυσίγγια σε κατάσταση οξείδωσης, σε αμμώδη βυθό σε βάθος 3μ. και σε απόσταση περίπου 200 μ. από την ακτή. Από το Λιμεναρχείο Ιεράπετρας ενημερώθηκαν οι αρμόδιες Υπηρεσίες για τις δικές τους ενέργειες.
*****
Τις πρωινές ώρες χθες, ενημερώθηκε η Λιμενική Αρχή της Νάξου, για μηχανική βλάβη ενός ιστιοφόρου (Ι/Φ) σκάφους σημαίας Πολωνίας, με πέντε (05) αλλοδαπούς επιβαίνοντες (υπήκοοι Ιρλανδίας), στη θαλάσσια περιοχή 1 ν.μ. νότια του Κουφονησίου. Αμέσως, προς παροχή συνδρομής στην περιοχή, μετέβη το επιβατηγό-τουριστικό (Ε/Γ-Τ/Ρ) σκάφος «ΚΑΤΕΡΙΝΑ Μ» Ν.Ν. 65 με επιβαίνοντα στέλεχος Λ.Σ.-ΕΛ.ΑΚΤ. Με τη συνδρομή του Ε/Γ-Τ/Ρ, το Ι/Φ κατέπλευσε με ασφάλεια στο αγκυροβόλιο της Νάξου, με τους επιβαίνοντές του καλά στην υγεία τους. Από το Λιμεναρχείο Νάξου απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον αρμόδιο οργανισμό που το παρακολουθεί, ενώ από το περιστατικό δεν παρατηρήθηκε θαλάσσια ρύπανση. 

